Сорокин Николай Михайлович
Сорокин Николай Михайлович (8.7.1941,  Аслă Ăнă ялĕ, Теччĕ районĕ, Тутар АССР çур.) — чăваш çыравçи, публицисчĕ, пĕрлĕх ĕçченĕ.

Тутар АССР тава тивĕçлĕ культура ĕçтешĕ (1988), Алексей Талвир ячĕллĕ литература премийĕ (1994), Раççей Федерацин тава тивĕçлĕ культура ĕçтешĕ (2002), Чăваш этнокультурин тава тивĕçлĕ ĕçченĕ (2017).

Биографи 
Николай Сорокин 1941 çулта утăн 8-мĕшĕнче Тутар АССР йышĕнчи Теччĕ районĕн  Аслă Ăнă ялĕнче, тимĕрçĕ çемьинче çуралса ӳснĕ. 1958 - 1959 çулсенче - Тутар АССР «Большевик» колхозĕнче вăй хунă. 1959-1961 çулсенче Теччĕ педагогика училищинче пĕлӳ илнĕ. 1961-1962 çулсенче Хусанти педагогика институтĕнче вĕреннĕ. 1962-1965 çулсенче - чикĕ хуралĕ çарĕсен хĕсметĕнче, Туркмен ССР çĕрĕнче, тăнă.

1965-1969 çулсенче - Хусан патшалăх университечĕн студенчĕ. 1969-1977 çулсенче - «Советская Татария» хаçат редакцинче литература ĕçтешĕ, промăçлăх уйрăмĕн ертӳçи. 1977-2013 çулсенче - Тутар АССР/Тутарстан Республикинче ТАСС харпăр корреспонденчĕ. 

Чăвашла «Сувар» хаçатпа «Шурăмпуç» журнала йĕркелесе янă, тĕп редакторĕ пулса ертсе пынă.

2013 çултанпа - Тутарстанри чăваш çыравçисен пĕрлешĕвĕн председателĕ, Тутарстанри Чăваш наципе культура автономи канашĕн пайташĕ.

Хайлавĕсем 
11 кĕнеке пичетленĕ, çав шутра роман-трилоги «Вечная Волга».

Пайăр пурнăç 
Арăмĕпе виçĕ ачана çуратса ӳстернĕ. Виçĕ мăнук пур.

Чыслани 
 Тутар АССР тава тивĕçлĕ культура ĕçтешĕ (1988)
 Алексей Талвир ячĕллĕ литература премийĕ (1994)
 Раççей Федерацин тава тивĕçлĕ культура ĕçтешĕ (2002)
 «Хусан 1000 çул тултарнине асăнмалăх» медаль (2005)
 Чăваш этнокультурин тава тивĕçлĕ ĕçченĕ (2017)

Асăрхавсем

Каçăсем 
 Вечная Волга. Писатель Николай Сорокин о чувашском упрямстве и язычестве
 НИКОЛАЙ СОРОКИН ПРЕДСТАВИЛ ЧУВАШСКУЮ ВЕРСИЮ «ВЕЧНОЙ ВОЛГИ»
 «Тӑлӑх арӑм минтерӗ» роман тавра
 Николай Сорокин: Жизнь коротка, а Волга вечна!

Чăваш çыравçисем
Раççей çыравçисем
Çыравçăсем, алфавитпа
1941 çулта çуралнисем
Утăн 8-мĕшĕнче çуралнисем
Халĕ пурăнакансем
Пĕрлĕх ĕçченĕсем